ปกติเป็นคนกินง่าย ไม่เรื่องมากนะคะ แต่ร้านนี้ไม่ไหวเลยจริงๆ จองโต๊ะไว้ผ่านไลน์ทางร้าน ทางร้านก็ Confirm กลับมาอย่างดี พอไปถึงก็กลับไม่มีคิวที่จองไว้ โอเคไม่เป็นไร ทางเราก็ไปก่อนเวลาจองด้วย โต๊ะไม่เต็ม ทางร้านก็หาโต๊ะให้ แต่ไม่เข้าใจกับการบริการ ไปถึงตอน 18.38 น. แต่เตาลงตอน 18.58 น. ระหว่างรอเตาไม่มีอะไรให้รับประทานเลยนอกจากน้ำเปล่าและน้ำอัดลม กำหนดเวลาทางร้านให้เวลารับประทาน 1.45 ชม. เขียนบิลมาให้เรารับประทานได้ถึง 20.38 น. คืออะไรคะ ระหว่างรอเตานี่ก็คิดเวลาด้วยหรอ ก็แบบไม่เป็นไร แค่ไม่กี่นาที เราก็หยวนๆไป อาหารสั่งไปแต่ละอย่าง รอนานมากกกก โดยเฉพาะ "เป็ดปักกิ่ง" สั่งไปตั้งแต่นั่งโต๊ะ ก็ไม่ได้สักที (เราตั้งใจไปกินเพราะเป็ดปักกิ่ง) สั่งเป็นสิบรอบ ได้แต่คำตอบว่ากำลังทำ จนสุดท้ายทนไม่ไหว ตอนเวลา 20.19 น. ได้เดินออกไปตามเองหน้าครัว เจอกับพนักงานผู้หญิงคนนึง ที่ดูน่าจะมี power ตามเป็ดให้เราได้ แล้วก็ได้จริงๆ ได้เป็ดมาตอน 20.25 น. เรามีเวลาแดกเป็ดแค่ 13 นาที เพราะถ้าเกินเวลา ทางร้านมีกฏปรับ 5 นาที 100 บาท... บอกเลยเข็ดเลยค่ะ พอกันทีร้านนี้ ถ้าคุณไม่พร้อม อย่าจัดบุฟเฟ่ ที่สำคัญจำกัดเวลาอีกต่างหาก... สั่งปูนึ่งได้ช้ามาก ทางร้านบอกว่ากำลังนึ่ง แต่ปูที่เอามาเสริฟเย็นจัง สั่งเป็ดบอกว่ากำลังทำ แต่ของที่มาเสริฟแทบไม่มีความร้อนเลย งงมาก สรุปเหมือนไปกินร้านหมูกระทะ แล้วมีซีฟู้ดเพิ่ม... ราคา 399 บาท กับคำโฆษณาที่ว่าบุฟเฟ่ทะเลเผา มีเป็ดปักกิ่ง ถือว่าไม่แพงก็จริง แต่พอมาเจอของจริง อารมณ์เสีย เพราะต้องรีบกินรีบแดกตอนใกล้หมดเวลา สั่งอะไรก็ช้าไปหมด... นี่ถ้าไม่ตามถึงหน้าครัว ก็คงไม่ได้กินเป็ด... ตลอดเวลาที่นั่งรับประทาน มีแต่คำถามว่า "เป็ดกรู อยู่ไหน" 

ต่อด้วยเรื่องรสชาติอาหาร น้ำจิ้ม 4 อย่าง ไม่เด็ดสักอย่าง แต่ถือว่าพอกินได้ไม่น่าเกลียด ปูไม่สดยิ่งปูนึ่งเนื้อเละมาก หมูกะทะไม่เด่นเลย แต่ยกความดีความชอบให้กับกุ้งแม่น้ำ ที่ตัวใหญ่ สด เนื้อแน่นใช้ได้อย่างเดียว ที่ให้ผ่าน แต่ให้ไปอีกคงไม่ไปแล้วค่ะ